Debat për një gazsjellës të ri në Nju Jork
Tubacioni i ri kalon nën Staten Island dhe në pjesë të Nju Xhërsit dhe Lumit Hadson
Qyteti i Nju Jorkut ka në nëntokën e tij një rrjet gazsjellësi, pjesa më e madhe të cilit është mbi 20 vjeçar, që furnizon me gaz për gatim dhe ngrohje miliona banorë dhe biznese. Shumica e banorëve kanë menduar për një kohë të gjatë se përdorimi i gazit natyror është teknikisht i sigurt dhe pozitiv për mjedisin. Por pikërisht shqetësimet për sigurinë teknike të një linje të re të presionit të lartë që po ndërtohet në Nju Jork kanë nxitur protesta nga banorët e qytetit. Njujorkezët protesojnë kundër linjës së re të naftës dhe gazit, duke përfshirë edhe një tubacion të presionit të lartë të firmës Spectra Energy që po ndërtohet për të furnizuar me gaz Manhatanin. Kathleen Thomas i përket "United for Action", e cila thotë se rreziku i shpërthimit është shumë i madh në këtë qytet me popullatë të dendur. Kundërshtarët i tremben një shpërthimi si ai i vitit 2010 në San Bruno të Kalifornisë, i cili la të vdekur tetë vetë dhe një krater rreth 122 metra të gjerë. Tubacioni i ri kalon nën Staten Island dhe në pjesë të Nju Xhërsit dhe Lumit Hadson, si dhe nën 15 blloqe banesash të lagjes perëndimore të qytetit të Nju Jorkut. Ai do të sjellë gaz natyror të prodhuar kryesisht me presion të lartë nga thyerja e shtresës shkëmbore të nëndheshme. Zyrtarët si kryetari i bashkisë së Nju Jorkut, Michael Bloomberg, thotë se gazi është i nevojshëm dhe i sigurt. Nënkryetari i bashkisë, Caswell Holloway, ka shërbyer më parë si komisionar i mbrojtes së mjedisit. thërrasin këta protestues. Kundërshtarët, disa prej të cilëve janë arrestuar sepse kanë protestuar në vendin e ndërtimit, thonë se aksidente ndodhin pothuajse çdo javë në Shtetet e Bashkuara, megjithëse shumica në zona të pabanuara. Clare Donahue themeloi projektin Sane Energy, Energjia e Zgjuar, një nga grupet që kanë ngritur padi për të ndaluar zbatimin e projektit. Ajo thotë se kontrolli i zbatimit të rregullave të sigurisë teknike është difektoz. Kundërshtarët janë gjithashtu të shqetësuar edhe nga prania e radonit, një gaz radioaktiv që është edhe më i concentruar se gazi natyror i shtresave shkëmbore. Ai shpërbëhet gjatë një periudhe dy javore, por frika është se kjo kohë nuk është e mjaftueshme para se gazi të mbërrijë në Nju Jork. Al Appleton, ish komisionar i mbrojtjes së mjedisit, akuzoi zyrtarët në një forum të kohëve të fundit për neglizhencë lidhur me hetimin e çështjes. Një studim i ndërmarrë nga kompania e gazsjellësit vjen në përfundimin se gazsjellësi nuk do të ketë nivele të rrezikshme radoni. Ajo thotë se rregullatorët federalë kanë arritur në përfundimin se nuk do të ketë rreziqe për shëndetin mes konsumatorëve.